CELEX: 32007R1440
Language: bg
Date: 2007-12-05 00:00:00
Title: Регламент (ЕО) № 1440/2007 на Комисията от 5 декември 2007 година относно класирането на някои продукти в Комбинираната номенклатура

7.12.2007   
            
            
               BG
            
            
               Официален вестник на Европейския съюз
            
            
               L 322/10
            
         
      РЕГЛАМЕНТ (ЕО) № 1440/2007 НА КОМИСИЯТА
   
   от 5 декември 2007 година
   относно класирането на някои продукти в Комбинираната номенклатура
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               За да бъде гарантирано еднаквото прилагане на Комбинираната номенклатура, приложена към Регламент (ЕИО) № 2658/87, е необходимо да бъдат приети мерки относно класирането на стоките, посочени в приложението към настоящия регламент.
            
         
               (2)
            
            
               Регламент (ЕИО) № 2658/87 определя общите правила за тълкуване на Комбинираната номенклатура. Тези правила се прилагат също така към други номенклатури, които са изцяло или частично основани на нея или които добавят подраздели към нея и които са създадени със специфични разпоредби на Общността с цел прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 на таблицата от приложението към настоящия регламент, следва да бъдат класирани според кодовете по КН, посочени в колона 2, по силата на основанията, посочени в колона 3.
            
         
               (4)
            
            
               Уместно е да се предвиди, че обвързващата тарифна информация, издадена от митническите органи на държавите-членки във връзка с класирането на стоки в Комбинираната номенклатура, която не е в съответствие с настоящия регламент, може да бъде ползвана от титуляря за срок от три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 г. за създаване на Митнически кодекс на Общността (2).
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 на таблицата от приложението следва да бъдат класирани в Комбинираната номенклатура с кодовете по КН, посочени в колона 2 на същата таблица.
   Член 2
   Обвързващата тарифна информация, издадена от митническите органи на държавите-членки, която не е в съответствие с настоящия регламент, може да бъде ползвана за срок от три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 5 декември 2007 година.
      
         
            За Комисията
         
         László KOVÁCS
         
         
            Член на Комисията
         
      
   
   
      (1)  ОВ L 256, 7.9.1987 г., стр. 1. Регламент, последно изменен с Регламент (ЕО) № 580/2007 (ОВ L 138, 30.5.2007 г., стр. 1).
   
      (2)  ОВ L 302, 19.10.1992 г., стр. 1. Регламент, последно изменен с Регламент (ЕО) № 1791/2006 (ОВ L 363, 20.12.2006 г., стр. 1).
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Малка опаковка с приблизителни размери 40 на 50 mm, самозалепваща се, състояща се от два горещо споени листа от ламинирано с пластмаса алуминиево фолио, съдържаща мостра на парфюм под формата на гел. Върху опаковката е отпечатано името на парфюма.
                              Листът може да бъде повдигнат, за да се открие мострата на парфюма в количество, което е достатъчно за ароматизиране (парфюмиране) при втриване върху китките.
                              Продуктът не е предназначен за продажба на дребно. Предназначен е за залепване върху брошури, листовки, картички или рекламни страници на списания с изображения и текст, целящи да рекламират даден парфюм.
                           
                        
               
                  3303 00 10
               
               
                  Класирането се определя от общи правила 1 и 6 за тълкуване на Комбинираната номенклатура, забележка 2 към раздел VI и текста на кодове по КН 3303 00 и 3303 00 10.
                  Продуктът се класира като парфюм в подпозиция 3303 00 10, защото парфюмът е в количество, което е достатъчно за ароматизиране на тялото.
               
            
                  
                              2.
                           
                           
                              Печатна рекламна страница с формат А4, частично или напълно прегъната. Върху вътрешната страна на прегънатата страница е нанесена мостра на парфюм под формата на микрокапсули, паста или прах. Прегъвката е горещо споена.
                              Прегънатата част може да бъде повдигната, за да се открие мострата на парфюма в количество, което не е достатъчно за ароматизиране (парфюмиране) при втриване върху китките.
                              Продуктът не е предназначен за продажба на дребно. Предназначен е за поставяне в списания и подобни артикули с изображения и текст, целящи да рекламират даден парфюм.
                           
                        
               
                  4911 10 90
               
               
                  Класирането се определя от общи правила 1, 3(б) и 6 за тълкуване на Комбинираната номенклатура и текстовете на кодове по КН 4911, 4911 10 и 4911 10 90.
                  Продуктът не се класира в подпозиция 3303 00 10, защото парфюмът е в количество, което не е достатъчно за ароматизиране на тялото.
                  Продуктът се класира в подпозиция 4911 10 90 като печатен рекламен материал, защото печатната реклама придава основния му характер (обяснителни бележки към Хармонизираната система за глава 49, Общи разпоредби, 1-ви параграф).